Odločba Komisije

z dne 31. januarja 1994

o pripravi začasnega seznama tretjih držav, iz katerih države članice dovolijo uvoz semena, jajčnih celic in zarodkov ovac, koz in kopitarjev ter jajčnih celic in zarodkov prašičev

(94/63/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske Skupnosti,

ob upoštevanju Direktive Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1] in zlasti člena 28 Direktive,

ker se v Skupnost uvaža semena, jajčne celice in zarodke, za katere velja Direktiva 92/65/EGS iz tretjih držav, ki lahko zagotovijo jamstva, enakovredna pogojem, določenim za dajanje v promet pred 31. decembrom 1993;

ker je v odsotnosti teh jamstev za zgoraj navedeni datum in z namenom pospeševanja novega sistema veterinarskega nadzora na zunanjih mejah Skupnosti treba pripraviti začasne sezname Skupnosti tistih tretjih držav ali delov tretjih držav, iz katerih je dovoljen uvoz semena, jajčnih celic in zarodkov ovac, koz in kopitarjev ter jajčnih celic in zarodkov prašičev, ki lahko temelji zlasti na Odločbi Sveta 79/542/EGS [2], kakor je bila nazadnje spremenjena z Odločbo Komisije 93/507/EGS [3];

ker je ob upoštevanju prilagajanja novemu režimu, ki bo sledil sprejetju teh seznamov, upravičeno predvideti obdobje za njihovo uporabo;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice dovolijo uvoz semena, jajčnih celic in zarodkov ovac in koz iz tretjih držav, ki so navedene v seznamu v delu I Priloge.

Države članice dovolijo uvoz semena, jajčnih celic in zarodkov kopitarjev iz tretjih držav, ki so navedene v seznamu v delu II Priloge.

Države članice dovolijo uvoz jajčnih celic in zarodkov prašičev iz tretjih držav, ki so navedene v seznamu v delu III Priloge.

Člen 2

Ta odločba se uporablja od 1. julija 1994.

Člen 3

Ta odločba je naslovljena na države članice.

V Bruslju, 31. januarja 1994

Za Komisijo

René Steichen

Član Komisije

[1] UL L 268, 14.9.1992, str. 54.

[2] UL L 146, 14.6.1979, str. 15.

[3] UL L 237, 22.9.1993, str. 36.

--------------------------------------------------

PRILOGA

Naslednji seznami so načelni seznami in uvoz izpolnjujejo ustrezne zahteve v zvezi zdravstvenim varstvom živali in javnim zdravjem.

DEL I

Seznam tretjih držav, iz katerih države članice dovolijo uvoz semena, jajčnih celic in zarodkov ovac in koz

Tretje države, navedene v seznamu v Prilogi k Odločbi Sveta 79/542/EGS, iz katerih je dovoljen uvoz živih ovac in koz.

DEL II

Seznam tretjih držav, iz katerih države članice dovolijo uvoz semena, jajčnih celic in zarodkov kopitarjev

Tretje države, navedene v seznamu v prvem delu Priloge k Odločbi Sveta 79/542/EGS, iz katerih je dovoljen uvoz živih kopitarjev.

DEL III

Seznam tretjih držav, iz katerih države članice dovolijo uvoz jajčnih celic in zarodkov prašičev

Tretje države, iz katerih se uvoz semena prašičev dovoli na podlagi Odločbe Komisije 93/160/EGS [1].

[1] UL L 67, 19.3.1993, str. 27.

--------------------------------------------------